stanford-oval/wikipedia huggingface dataset:
סנט לואיס בלוז
היסטוריה > 2019 - ההווה

עונת 2019/20 המשיכה את התנופה של הבלוז, שהפגינו יכולת גבוהה ודורגו ראשונים בחטיבה המערבית כשהעונה הופסקה בשל מגפת הקורונה. מהפגרה שנכפתה על הליגה בין הפסקתה לבין חידושה בפלייאוף בפורמט מיוחד, חזרה הקבוצה בכושר ירוד והפגינה תיאום לקוי בין שחקניה, בעיקר בהגנה. גם השוער ג'ורדן בינינגטון, שהיה אחד הגורמים המרכזיים בתואר האליפות, ומחליפו ג'ייק אלן, הפגינו יכולת בינונית והירבו לספוג. בבית המוקדם מול הקבוצות האחרות שדורגו בצמרת הליגה נוצחו הבלוז בכל משחקיהם, ולכן הגיעו לפלייאוף מהמקום הרביעי בלבד. בסיבוב הראשון נוצחו הבלוז בשישה משחקים מול ונקובר קנאקס ואיבדו את תואר האליפות.
האפרוריות בקבוצה נמשכה בעונת 2020/21 שקוצרה בשל מגפת הקורונה, כשהבלוז עלו בקושי לפלייאוף והובסו בסיבוב הראשון על ידי קולורדו אוולאנש. שיפור מסוים בעונה הבאה הביא לבלוז את המקום השלישי בבית המרכזי עם 109 נקודות, ובפלייאוף ניצחו את מינסוטה ויילד בסיבוב הראשון לפני שנוצחו בסיבוב השני, שוב, על ידי קולורדו אוולאנש. שתי העונות שלאחר מכן היו חלשות והבלוז היו רחוקים ממאבק הפלייאוף.
מסורת

השיר "סנט לואיס בלוז", על שמו נקראת הקבוצה מאז היווסדה, הוא חלק ממסורת הקבוצה, ומנוגן על ידי נגן האורגן ב"אנטרפרייז סנטר" לפני פתיחת כל שליש במשחק ביתי של הבלוז.
מסורת מאוחרת יותר היא מבצע מזון מהיר מוזל לאוהדים שנכחו במשחק של הבלוז יום לאחר המשחק, במידה והבלוז הבקיעו בו חמישה שערים ויותר. המסורת החלה בשיתוף פעולה עם רשת טאקו בל, וגרם להיווצרות שיר אוהדים מיוחד למבצע לאחר השער הרביעי של הבלוז, בציפייה לשער החמישי ולמימוש המבצע. נכון ל-2010 ממשיך המבצע עם רשת מקדונלד'ס.
בעת ריצת הפלייאוף של 2019, שהסתיימה בזכייה היסטורית בגביע סטנלי, הפך להיט הפופ "גלוריה" בביצועה של לורה בראניגן להמנון בלתי רשמי של הקבוצה, ונוגן דרך קבע באנטרפרייז סנטר.
פסלים של הכוכבים הגדולים של הקבוצה לאורך השנים - ברני פדרקו, אל מקיניס וברט האל - מוצבים מחוץ ל"אנטרפרייז סנטר".
היריבות עם שיקגו בלאקהוקס

לבלוז יש יריבות מסורתית קשה ביותר עם שיקגו בלאקהוקס מאז 1970, השנה בה שתיהן שובצו יחד לבית המרכזי. זו היריבות הקשה ביותר ב-NHL מבחינת כמות הקטטות המתפתחות במשחקים בין הקבוצות.
סגל שחקנים

נכון ל-2 בנובמבר 2024
ברט האל
בריידן שן, קפטן הבלוז, במדי נבחרת קנדה
אולד ויק

| --- | --- |

 מידע כללי
 סוג:  אולם תיאטרון 
 כתובת:  ווטרלו 
 מיקום:  למבת' 
 מדינה:  הממלכה המאוחדת 
 הקמה ובנייה
 תקופת הבנייה:  ?–1818
 תאריך פתיחה רשמי:  1818 
 אדריכל:  רודולף קבנל 
 קואורדינטות:  51°30′07″N 0°06′34″W﻿ / ﻿51.502°N 0.109315°W﻿ / 51.502; -0.109315
 www.oldvictheatre.com
  (למפת לונדון מוגדלת) קנט סארי ברקשייר בקינגהאם הרטפורדשייר אסקסאולד ויק(למפת לונדון רגילה) קנט סארי בר. בקי. הרטפורדשייר אסקסאולד ויק(למפת למבת' רגילה) אולד ויק(למפת למבת' מוגדלת) אולד ויק
 
תיאטרון קובורג המלכותי, 1822
אולד ויק (באנגלית: The Old Vic) הוא תיאטרון ברובע למבת' לונדון, בגדה הדרומית של התמזה, סמוך לתחנת ווטרלו.
היסטוריה

התיאטרון נוסד בשנת 1818, בבניין שנבנה לשם כך, בשם "תיאטרון קובורג המלכותי" (Royal Coburg Theatre) על שם הנסיך לאופולד סקס-קובורג, בן זוגה של הנסיכה שרלוט מוויילס. בני הזוג היו פטרוני התיאטרון, שהוגדר כ"תיאטרון קטן", שאינו מותאם למופעים דרמטיים. עם זאת, מנהל התיאטרון הצליח להביא בעונת 1824 את השחקן המפורסם ביותר של דורו, אדמונד קין, לשש הופעות בשישה מחזות שייקספיריים בשישה ערבים.
בשנת 1880 נרכש המבנה על ידי אמה קונס, האשה הראשונה שכיהנה כחברת מועצת העיר לונדון. בתיאטרון הוצגו אופרטות קלילות והוא נקרא "בית-קפה-מוזיקהול ויקטוריה המלכותי" (Royal Victoria Coffee Music Hall). פטרונית התיאטרון, הנסיכה (ולימים מלכה) ויקטוריה, ביקרה בו פעם אחת ב-14 בנובמבר 1834, בהיותה כבת 14.
בין השנים 1912 ל-1937 ניהלה את התיאטרון ליליאן בייליס, שהפכה אותו למוסד להצגות איכות. מתקופתה נודע התיאטרון בסדרה השייקספירית שהנהיגה החל משנת 1914, כמו כן העלתה על במתו הצגות אופרה ובלט. בשנים 1929–1931 כיכב בהצגות התיאטרון השחקן ג'ון גילגוד שהופיע בתפקידי המלט וריצ'רד השני.
התיאטרון ניזוק בתקופת הבליץ (הפצצות הכבדות על לונדון במהלך מלחמת העולם השנייה בשנים 1940-1941) ונפתח מחדש לאחר שיפוץ ב-1951. בין השנים 1963 ל-1976 היה התיאטרון ביתה של להקת התיאטרון המלכותי הלאומי בהנהלתו של לורנס אוליבייה.
ב-1998, כאשר עמד בפני סגירה, נרכש התיאטרון על ידי קרן שבראשה ניצב הזמר אלטון ג'ון. בשנת 2003 התמנה השחקן קווין ספייסי למנהל האמנותי של התיאטרון. ב-2010 החל התיאטרון להציג גם בחללים נטושים ששימשו כמנהרות של הרכבת התחתית של לונדון מתחת לתחנת ווטרלו הסמוכה, חללים אלה נקראים "The Old Vic Tunnels".
הערות שוליים

↑  קווין ספייסי ינהל את תיאטרון האולד ויק בלונדון, באתר ynet, 4 בפברואר 2003
| --- | --- |
בקרת זהויות :  NLI: 987007266288805171  BnF: cb12323090w (data)  ISNI: 0000 0001 2292 7542  LCCN: n86120079  SUDOC: 032144075  VIAF: 140548301   WorldCat (עם VIAF): 140548301
האספה המחוקקת של פנג'אב

| --- | --- |

 מדינה:  הודו 
 סוג:  וידהאן סבהה, בית מחוקקים חד-ביתי
 הרכב
 מספר מושבים:  117
 
 קואליציה (94):      אאם אדמי (94)  אופוזיציה (25)      הקונגרס הלאומי ההודי (16)       מפלגת העם ההודית (2)       שירומאני אקאלי דאל (3)       בהוג'אן סמג' (1)       עצמאי (1)
 בחירות
 בחירות קודמות:  20 בפברואר 2022
 בחירות הבאות:  2027
 משכן
 
 בניין האספה המחוקקת של פנג'אב בצ'אנדיגאר
 אתר אינטרנט
 punjabassembly.gov.in
 
האספה המחוקקת של פנג'אב או פנג'אב וידאהן סבהה (בפנג'אבי: ਪੰਜਾਬ ਵਿਧਾਨ ਸਭਾ; בהינדי: पंजाब विधान सभा), היא הפרלמנט המדינתי של פנג'אב. באספה חברים 117 נציגים, הנבחרים ממחוזות בחירה.
היסטוריה

הגוף המחוקק הראשון בפנג'אב הוקם ב-1897 תחת חוק מועצות הודו, 1892 (אנ'), כגוף בין 15 חברים. תחת חוק מועצות הודו, 1909 (אנ') הוגדל מספר חברי האספה ל-24, ונקבע כי לא יגדל על שלושים. העשרים וארבע כללו עשרה פקידים ו-14 לא פקידים, ונכללו בה 5 נבחרים. בנוסף היו חברים באספה המושל ושני מומחים, שניתנו למינוי זמני לפי צורכי הזמן. ב-1935 חוקק הפרלמנט הבריטי את חוק ממשלת הודו, 1935, שהקים את אספה המחוקקת של פנג'אב כגוף בן 175 חברים. הבחירות הראשונות לאספה נערכו ב-1937. האספה חולקה לנציגויות לפי מוצא: 42 מושבים כלליים (הינודאים), 84 מושבים למוסלמים, 31 לסיקים, 1 לאנגלו-הודים, 1 לאירופאים, 2 לנוצרים הודים, 1 למייצגי מסחר, מכרות ומתכננים, 5 לבעלי אדמות, 1 לאוניברסיטאות, 3 לארגוני עובדים, מושב אחד לנשים כללי (הינודאיות), 22 לנשים מוסלמיות ו-2 לנשים סיקיות.
עם עצמאות הודו ב-1947, חולקה פנג'אב לשני מחוזות: מזרח פנג'אב ההודית ומערב פנג'אב הפקיסטנית. האספה חולקה בינים, והוקמה האספה המחוקקת של פנג'אב המזרחית, בת 72 חברים.
לצד פנג'אב הוקמה ביולי 1948 איחוד מדינות פטיאלה ופנג'אב המזרחית כמדינה חלק ב', סיווג שהתייחס להגדרת מדינות הודו בחוקה, שכללה מספר ממדינות נסיכותיות, וגם לה הוקמה אספה מחוקקת. ב-1956 תחת חוק ארגון מחדש של המדינות, אוחדו שתי המדינות למדינה אחת, והאספה המחוקקת של המדינה אוחדה עם האספה המחוקקת של פנג'אב.
ב-1952 הפכה האספה לבית תחתון, כשהמועצה המחוקקת של פנג'אב הוקמה כבית עליון במדינה. המועצה המחוקקת פורקה בינואר 1970, והאספה המחוקקת שבה להיות בית המחוקקים היחיד.
ב-1966 שונו גבולות המדינה, כשחלקים ממנה הועברו להימאצ'ל פרדש והריאנה הוקמה מחלקה, דבר שהקטין את גודל האספה מ-154 ל-87 חברים. המספר הוגדל ל-104 ב-1967. כיום חברים באספה 117 חברים.
הרכב נוכחי

ההרכב הנוכחי של האספה המחוקקת של פנג'אב היא האספה המחוקקת ה-16, שנבחרה בפברואר 2022. בהרכב שולטת אאם אדמי, המחזיקה ב-92 מושבים. באופוזיציה נמצאים הקונגרס הלאומי ההודי, מפלגת העם ההודית, שירומאני אקאלי דאל, בהוג'אן סמג' ופוליטיקאי עצמאי אחד.
האספה בוחרת את שבעת נציגי פנג'אב ברג'יה סבהה.
הערות שוליים

1 2  Kalsoom Hanif, Abdul Basit Mujahid, Muhammad Abrar Ahmad, Shahbaz Ali & Sana Zaheer, Institutional Development of Legislation in Punjab 1849-1947: An Historical Analysis
↑  Courtenay Ilbert, “The Indian Councils Act, 1909, Journal of the Society of Comparative Legislation vol. 11, no. 2, 1911, עמ' 243–54‏, JSTOR 752520
↑  Government of India Act 1935, Part III: The Goverors' Provinces, Chapter III: The Provincial Legislature, באתר ויקיטקסט
1 2 3 4  G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 719, ISBN 978-81-200-0400-9
↑  States Re-Organisation Act, 1956, s. 11, 28
↑  The Constitution of India, Part 6, Chapter 3 s. 168, באתר ויקיטקסט
↑  The Punjab Reorganisation Act, 1966, India Code
↑  About Us, באתר האספה
| --- | --- |
בקרת זהויות :  LCCN: no2014108075  VIAF: 4885149919440006650007   WorldCat (עם VIAF): 4885149919440006650007
האספה המחוקקת של ראג'סטאן

| --- | --- |

 מדינה:  הודו 
 סוג:  וידהאן סבהה, בית מחוקקים חד-ביתי
 הרכב
 מספר מושבים:  200
 
 קואליציה (130):      מפלגת העם ההודית  (119)       שיוו סנה (2)  ראשטריה לוק דאל (1)       עצמאיים (8)  אופוזיציה (70)      ‏הקונגרס הלאומי ההודי (66)  BAP‏ (4)
 בחירות
 בחירות קודמות:  25 בנובמבר 2023
 בחירות הבאות:  2028
 מנהיגים
 ראש הבית (ראש השרים):  בהג'אן לאל שרמה
 משכן
 
 בניין האספה המחוקקת של ראג'סטאן בג'איפור
 אתר אינטרנט
 assembly.rajasthan.gov.in
 
האספה המחוקקת של ראג'סטאן או ראג'סטן וידאהן סבהה (בהינדי: राजस्थान विधान सभा), היא הפרלמנט המדינתי של ראג'סטאן. באספה חברים 200 נציגים, הנבחרים ממחוזות בחירה.
היסטוריה

לאספה המחוקקת של ראג'סטאן קדמו מספר בתי מחוקקים של מדינות נסיכותיות, בעלי היקף משתנה, שהוקמו מ-1913 ואילך. לאחר עצמאות הודו ב-15 באוגוסט 1947, החל תהליך של איחוד המדינות השונות למדינה אחת בשם ראג'סטאן, בה נכללו מספר מדינות נסיכותיות וסוכנות רג'פוטנה (אנ'), הושלמה במרץ 1949.
הבחירות הראשונות לאספה המחוקקת של ראג'סטאן המאוחדת נערכו ב-1952, כשלוש שנים לאחר הקמת המדינה. באספה היו 160 חברים, ש-40 מהם נבחרו ממחוזות בחירה בעלי שני נציגים.
ב-1956 שונו גבולות המדינה תחת חוק ארגון מחדש של המדינות, שהעביר אזורים מסוימים מהמדינה למאדהיה פרדש, ואזורים מבומביי ופנג'אב הועברו אליה, לצד סיפוח מדינת אג'מר לראג'סטאן, שחברי אספת המחוקקים שלה, בת השלושים חברים, צורפו לאספה המחוקקת של ראג'סטן עד תום המושב, דבר שהגדיל את האספה ל-190 חברים.
בבחירות ב-1957 נקבע מספר חברי האספה ל-176, וב-1967 הוגדל המספר ל-184. ב-1977 נקבע המספר הנוכחי של 200 חברים.
ב-2008, 2012 ו-2021 ביקשה ממשלת ראג'סטאן מממשלת הודו להקים בית עליון לאספה. הצעת חוק להקמת בית העליון אושרה באספה המחוקקת ברוב הדרוש של שני שלישים באפריל 2012, שקראה להקמת בית עליון בן 66 חברים. הצעת חוק הובאה בפני הרג'יה סבהה.
הרכב נוכחי

ההרכב הנוכחי של האספה המחוקקת של ראג'סטאן היא האספה המחוקקת ה-16, שנבחרה ב-2023. בהרכב שולטת מפלגת העם ההודית, המחזיקה ב-115 מושבים וזוכה לתמיכתם של 8 עצמאים. האופוזיציה הרשמית הקונגרס הלאומי ההודי, המחזיקה ב-69 מושבים. שבעה מושבים נוספים מאוישים על ידי נציגי מפלגות נוספות, ואחד אינו מאויש.
האספה בוחרת את עשרת נציגי ראג'סטאן ברג'יה סבהה.
הערות שוליים

↑  G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 741-743, ISBN 978-81-200-0400-9
1 2  G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 744, ISBN 978-81-200-0400-9
↑  Rohit Parihar, Why Rajasthan doesn’t need a legislative council, India Today, ‏13 ביולי 2021
↑  The Rajasthan Legislative Council Bill, 2013, PRS Legislative Research
| --- | --- |
בקרת זהויות :  NLI: 987007330105005171  LCCN: n80080381  VIAF: 133689156   WorldCat (עם VIAF): 133689156
תמיר נבאתי

| --- | --- |

 לידה:  4 במאי 1991 (בן 33) נס ציונה, ישראל 
 הישג בולט:  אלוף ישראל בשנים 2013, 2016
 הדרגה הגבוהה ביותר:  רב-אמן
 מד כושר מרבי:  2697 (מרץ 2019)
 מד כושר נוכחי:  2643 (אפריל 2024)
 מדינה:  ישראל ישראל
 
תמיר נבאתי (נולד ב-4 במאי 1991) הוא שחמטאי ישראלי בדרגת רב-אמן וחבר נבחרת ישראל בשחמט. אלוף ישראל בשנים 2013 ו-2016.
נכון לאפריל 2024, נבאתי מדורג במקום ה-97 בעולם לפי מד כושר.
הישגים בולטים

2007 - זכה באליפות ישראל עד גיל 16, עם תוצאה נדירה של 9 נקודות מתוך 9 אפשריות.
2010 - סיים במקום השני באליפות ישראל, בהשיגו 6.5 נקודות מתוך 9 אפשריות.
2012 - זכה בתחרות הפתוחה של פרדוביצה, בהשיגו 7.5 נקודות מתוך 9 אפשריות.
2013 - זכה באליפות ישראל, שנערכה בעכו, לאחר שצבר 6.5 נקודות מתוך 9 אפשריות.
2015 - השתתף בגביע העולם 2015, שנערך בבאקו שבאזרבייג'ן.
2016 - צבר 8.5 נקודות מתוך 10 משחקים בלוח השלישי של ישראל באולימפיאדת השחמט 2016 .
2016 - זכה בשנית באליפות ישראל, שהתקיימה בטבריה, כשצבר 6 נקודות מ-9 אפשריות.
2018 - סיים במקום התשיעי באליפות אירופה בשחמט 2018 והעפיל לגביע העולם בשחמט 2019.
2019 - זכה בתחרות רילטון בסטוקהולם, שבשוודיה, עם תוצאה של 8 נקודות מ-9 אפשריות.
2023 - מדליית כסף עבור הישגיו בטורניר היוקרתי של מונטנגרו.
קבלת דרגות

2010 - אמן בינלאומי
2011 - רב-אמן.
מבחר תחרויות בהן השתתף

אליפות אירופה בשחמט 2015
אליפות ישראל בשחמט 2016
השתתפות באולימפיאדות השחמט

נבאתי ייצג את ישראל ב-3 אולימפיאדות שחמט.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 2016 | 3 | 2630 | 8.5 מ-10 | 7+ 3= 0- | 85.0 | 8 קבוצתי 6 אישי |
| 2018 | 3 | 2630 | 4.5 מ-8 | 4+ 1= 3- | 56.2 | 39 |
| 2022 | 2 | 2631 | 5 מ-9 | 3+ 4= 2- | 55.6 | 16 |
|  2024 | 3 | 2630 | 4 מ-9 | 3+ 2= 4- | 44.4 | 57 קבוצתי |
הערות שוליים

↑  Live chess ratings
↑  טבלת אליפות ישראל עד גיל 16
↑  ניצחונו של נבאתי בתחרות בפרדוביצה
↑  גמר אליפות ישראל 2013 בעכו
↑  הוכרזו אלוף ואלופת ישראל בשחמט, באתר ערוץ 7, 14 בדצמבר 2016
↑  יוחנן אפק, תמיר נבאתי ומיכל להב- אלופי ישראל, באתר האגוד הישראלי לשחמט, 14 בדצמבר 2016
↑  נבאתי לגמר גביע העולם, באתר האיגוד הישראלי לשחמט, 29 במרץ 2018
↑  http://www.olimpbase.org/playersw/ucawew2e.html
↑  http://www.olimpbase.org/2016/2016isr.html
↑  http://chess-results.com/tnr368908.aspx?lan=1&art=20&fed=ISR&flag=30
↑  http://chess-results.com/tnr653631.aspx?lan=1&art=20&fed=ISR&flag=30
↑  https://chess-results.com/tnr967173.aspx?lan=1&art=20&fed=ISR&flag=30
| השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מס' | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שם | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> דרגה | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מד כושר | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שנת לידה |
| --- | --- | --- | --- | --- |
| 1 | בוריס גלפנד | רב-אמן | 2657 | 1968 |
| 2 | מקסים רודשטיין | רב-אמן | 2636 | 1989 |
| 3 | תמיר נבאתי | רב-אמן | 2613 | 1991 |
| 4 | אמיל סוטובסקי | רב-אמן | 2590 | 1977 |
| 5 | איליה סמירין | רב-אמן | 2574 | 1968 |
| 6 | יבגני פוסטני | רב-אמן | 2572 | 1981 |
| 7 | מיכאל רויז | רב-אמן | 2568 | 1983 |
| 8 | ניצן שטיינברג | רב-אמן | 2566 | 1998 |
| 9 | סמיון לומאסוב | רב-אמן | 2559 | 2002 |
| 10 | אורי קובו | רב-אמן | 2539 | 1997 |
ערך זה הוא קצרמרבנושא שחמטאים ובנושא ישראלים. אתם מוזמנים לתרום לוויקיפדיה ו.
5feet4

5feet4 הוא אלבום הבכורה של זמרת הרוק הישראלית תמר אייזנמן. את האלבום הוציאה לאור בשנת 2005 חברת התקליטים התו השמיני בפורמט תקליטור. במרוצת השנים הועלה לפלטפורמות הזרמות המוזיקה השונות, כמו ספוטיפיי ואפל מיוזיק. רק לרצועה אחת, "Too Tough", מתוך הארבע עשרה הופק וידאו קליפ.
רשימת רצועות

| מס' | שם | משך |
| --- | --- | --- |
| 1. | Intro  | 0:46 |
| 2. | It Took Me Long  | 3:47 |
| 3. | Never The Same  | 4:09 |
| 4. | Is It Too Late?  | 4:12 |
| 5. | Face It  | 3:46 |
| 6. | Dates And Times  | 3:36 |
| 7. | Da'Bitch  | 3:30 |
| 8. | We Know  | 4:59 |
| 9. | My Kind Of Nothing – Part 2  | 3:17 |
| 10. | Before I End  | 5:15 |
| 11. | Too Tough  | 3:50 |
| 12. | Xman  | 3:56 |
| 13. | Bombs  | 7:45 |
| 14. | Make It Go Away  | 7:22 |
| 15. | New Day  | 2:26 |
| משך כולל: | משך כולל: | 62:43 |
הערות שוליים

↑  Too Tough - Video Clip, יוטיוב
Laura Hasn't Slept

| --- | --- |

כרזת הסרט באנגלית
 בימוי:  פארקר פין (אנ')
 הופק בידי:  ג'סיקה בוננדר טריסטאן בוריס שון ד'קאני ג'ונתן פאס פארקר פין (אנ')
 תסריט:  פארקר פין (אנ')
 עריכה:  טריסטאן בוריס
 שחקנים ראשיים:  קייטלין סטסי (אנ') לו טמפל (אנ')
 מוזיקה:  רוב הימבו
 צילום:  דן קלארק
 מדינה:  ארצות הברית ארצות הברית
 חברה מפיצה:  Paramount Home Entertainment (אנ')
 הקרנת בכורה:  25 במרץ 2020 (SXSW)
 משך הקרנה:  11 דקות
 שפת הסרט:  אנגלית
 סוגה:  סרט אימה על-טבעי
 דף הסרט ב־IMDb
Laura Hasn't Slept (בעברית: לורה לא ישנה) הוא סרט אימה על טבעי קצר שנוצר, נכתב ובוים על ידי פארקר פין (אנ') בשנת 2020. בסרט מככבים קייטלין סטסי (אנ') ולו טמפל (אנ').
הסרט הקצר מהווה את החלק הראשון בסרט "סמייל" ובו קייטלין סטסי שבה לגלם את דמותה של לורה. בעקבות הצלחת הסרט הקצר, נוצרה לאחריו סדרת סרטי "סמייל" (אנ').
עלילה

לורה וויבר נפגשת עם הפסיכיאטר שלה, ד"ר פרסונס ומספרת לו על סיוט שהיא חולמת שוב ושוב ובו ישות זדונית מחייכת אליה בעודה לובשת את פניהם של אנשים אחרים. בעקבות הסיוטים, לורה פיתחה סומניפוביה (פחד משינה).
במהרה, לורה מגלה שהפגישה עם פרסונס היא סיוט שהיא עדיין חולמת, כאשר משרדו של הדוקטור מתחיל להתפרק ופרסונס עצמו משתנה למפלצת שמכריחה את לורה "להסתכל על פניה האמיתיות". לורה מסרבת ובורחת מהמקום, אך חוזרת כמה רגעים לאחר מכן מתוך מחשבה שהמפלצת נעלמה. למרות זאת, המפלצת עומדת מול לורה, גורמת לה להשתגע ולקרוע את פניה באימה.
שחקנים

קייטלין סטסי (אנ') - לורה וויבר.
לו טמפל (אנ') - ד"ר פרסונס.
הפצה

הסרט הקצר הוקרן לראשונה בפסטיבל "South by Southwest". בעקבות הצלחת הסרט "סמייל", הסרט הקצר הופץ באתר יוטיוב בנובמבר 2022.
ביקורות

האתר "Nightmarish Conjurings" כתב על הסרט "לא מומלץ לצפות במידה ואתם חווים בעיות שינה". האתר "Morbidly Beautifu" העניק לסרט ציון של 4.5 מתוך 5.
טריוויה

דמותה של לורה (גם בגילומה של סטסי) מופיעה בתחילת הסרט "סמייל" כאחת שמעבירה את הקללה לדמותה של רוז, פרוטגוניסט הסרט.
הערות שוליים

↑  Mike Fleming Jr, Paramount, Temple Hill Set Feature Version Of Horror Short ‘Laura Hasn’t Slept’, Deadline, ‏2020-06-09 (באנגלית אמריקאית)
1 2  Sarah Musnicky, [SXSW Review LAURA HASN'T SLEPT], Nightmarish Conjurings, ‏2020-04-07 (באנגלית אמריקאית)
↑  John Squires, ‘Laura Hasn’t Slept’ – Watch the Original Short Film That Became This Year’s ‘Smile’ [Video], Bloody Disgusting!, ‏2022-11-30 (באנגלית אמריקאית)
↑  Guest Author, SXSW Shorts: Laura Hasn’t Slept, Morbidly Beautiful, ‏2020-06-11 (באנגלית אמריקאית)
יבגני פוסטני

| --- | --- |

 לידה:  3 ביולי 1983  (בן 41) נובוסיבירסק, ברה"מ 
 הישג בולט:  .
 הדרגה הגבוהה ביותר:  רב אמן משנת 2002
 מד כושר מרבי:  2674 (אוקטובר 2008)
 מד כושר נוכחי:  2570 ‏(אוקטובר 2024)
 מדינה:  רוסיה, ישראל
 
יבגני פוסטני (נולד ב-3 ביולי 1983, נובוסיבירסק, ברית המועצות) הוא שחמטאי ישראלי בדרגת רב אמן, סגן אלוף ישראל בשחמט ואלוף ישראל בשחמט בזק לשנת 2018.
ביוגרפיה

יבגני פוסטני נולד בנובוסיבירסק שבברית המועצות. הוא התחיל לשחק שחמט בגיל חמש בהדרכת אביו. בשנת 1995 הוא היה אלוף רוסיה לגילו. בשנת 1999 הוא זכה במקום השני באליפות אירופה (עד גיל 18) ובמקום השלישי באליפות העולם (עד גיל 18).
בשנת 2001 הוא זכה באליפות ישראל הפתוחה.
הוא זכה במספר תחרויות: בודפשט 2002-2003, מץ 2006, ועוד.
פוסטני השתתף בגביע העולם בשחמט בשנים 2011 ו-2013 בהם הודח בסיבוב הראשון.
פוסטני היה חבר נבחרת ישראל באולימפאדות השחמט, אליפות אירופה ואליפות העולם לקבוצות.
משחק בליגה הלאומית מטעם מועדון באר שבע, והיה שותף למספר אליפויות.
קבלת דרגות בינלאומיות

2000 - אמן בינלאומי
2002 - רב-אמן.
יבגני פוסטני באולימפיאדת השחמט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין השנים 2008 ל-2024 השתתף יבגני פוסטני ב-5 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  2008 | 4 | ישראל | 2674 | 4 מ-8 | 3+ 2= 3- | 50.0 | 2 קבוצתי, 25 אישי |
|  2012 | 4 | ישראל | 2638 | 5.5 מ-7 | 5+ 1= 1- | 78.6 | 26 קבוצתי |
|  2014 | עת | ישראל | 2651 | 5 מ-8 | 3+ 4= 1- | 62.5 | 9 קבוצתי, 11 אישי |
|  2016 | 2 | ישראל | 2619 | 5.5 מ-10 | 3+ 5= 2- | 55.0 | 27 קבוצתי, 26 אישי |
|  2024 | עת | ישראל | 2577 | 4.5 מ-7 | 3+ 3= 1- | 64.3 | 57 קבוצתי |
מבחר תחרויות נוספות בהן השתתף

גביע העולם בשחמט בשנים: 2011 ו-2013
אליפות העולם בשחמט 2012
אליפות ישראל בשחמט בשנים: 2014, 2016 ו-2018
אליפות אירופה בשחמט 2015
הערות שוליים

↑  Postny, Evgeny - Men's Chess Olympiads, באתר אולימפבייס (באנגלית)
↑  https://chess-results.com/tnr967173.aspx?lan=1&art=20&fed=ISR&flag=30
| השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מס' | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שם | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> דרגה | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מד כושר | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שנת לידה |
| --- | --- | --- | --- | --- |
| 1 | בוריס גלפנד | רב-אמן | 2657 | 1968 |
| 2 | מקסים רודשטיין | רב-אמן | 2636 | 1989 |
| 3 | תמיר נבאתי | רב-אמן | 2613 | 1991 |
| 4 | אמיל סוטובסקי | רב-אמן | 2590 | 1977 |
| 5 | איליה סמירין | רב-אמן | 2574 | 1968 |
| 6 | יבגני פוסטני | רב-אמן | 2572 | 1981 |
| 7 | מיכאל רויז | רב-אמן | 2568 | 1983 |
| 8 | ניצן שטיינברג | רב-אמן | 2566 | 1998 |
| 9 | סמיון לומאסוב | רב-אמן | 2559 | 2002 |
| 10 | אורי קובו | רב-אמן | 2539 | 1997 |
ערך זה הוא קצרמרבנושא שחמטאים ובנושא ישראלים. אתם מוזמנים לתרום לוויקיפדיה ו.
שחריאר ממדיארוב

| --- | --- |

 לידה:  12 באפריל 1985 (בן 39) סומגאיט, הרפובליקה הסובייטית הסוציאליסטית של אזרבייג'ן, ברית המועצות 
 הדרגה הגבוהה ביותר:  רב-אמן
 מד כושר מרבי:  2820 (ספטמבר 2018)
 מד כושר נוכחי:  2733 ‏(אוקטובר 2024)
 מדינה:  אזרבייג'ן
 פרסים והוקרה:  מדליית יובל המאה של הרפובליקה הדמוקרטית של אזרבייג'ן 
 
שַׁחְרִיָאר מַמַּדְיָארוֹב (באזרית: Şəhriyar Həmid oğlu Məmmədyarov; נולד ב-12 באפריל 1985 בסומגאיט שבאזרבייג'ן) הוא שחמטאי אזרי בדרגת רב-אמן, אלוף העולם בשחמט מהיר. לממדיארוב שתי אחיות בעלות דרגת רב-אמן לנשים.
נכון ליוני 2022, מדורג במקום ה-14 בעולם לפי מד כושר.
תחילת הקריירה השחמטאית

בשנת 2003 זכה ממדיארוב באליפות העולם לנוער. הוא חזר על הישג זה בשנת 2005 ובכך הפך לשחמטאי היחיד שזכה פעמיים באליפות העולם לנוער, תוך קביעת ביצוע שחמטאי ברמה של 2953 לאחר שמונה משחקים. הישג זה זיכה אותו בכרטיס כניסה לתחרות אסנט בשנת 2006, ולאחר שזכה בתחרות וכן באותה תחרות בשנה שלאחר מכן קיבל תשומת לב עולמית.
בשנת 2005 התמודד ממדיארוב בתחרות קבוצות על גביע אירופה וקבע את התוצאה השנייה בטיבה (2913) לאחר וסילי איוונצ'וק.
ממדיארוב זכה במקום ראשון משותף בתחרות אירופלוט במוסקבה בפברואר 2006 עם 6.5/9. באוקטובר 2006 זכה בתחרות אסנט עם 4.5/6 לאחר שהקדים את יהודית פולגאר בציון נוישטל.
ממדיארוב השיג את התוצאה הטובה ביותר 8/9 באליפות העולם לקבוצות בשנת 2009. בגביע העולם בשחמט 2009 הוא הודח ברבע הגמר.
בשנת 2010 חלק ממדיארוב מקום ראשון משותף עם ולדימיר קרמניק וגטה קמסקי בגביע הנשיא בבאקו. לאחר מכן זכה במקום הראשון בתחרות לזכרו של מיכאל טל.
ממדיארוב השתתף בתחרות המועמדים לאליפות העולם בשנת 2012 אך נוצח ברבע הגמר על ידי בוריס גלפנד שזכה בתחרות.
ביוני 2013 זכה ממדיארוב באליפות העולם בשחמט מהיר לאחר שצבר 11.5 נקודות מ-15 אפשריות.
ב-2014 הוא ניצח בתחרות השחמט לזכר טל שנערכה בשחמט מהיר.
בתחרות המועמדים 2014 שחריאר ממדיארוב סיים במקום הרביעי.
בגביע העולם בשחמט בשנת 2015 הוא הודח ברבע הגמר.
בשנים 2015 ו-2016 הוא ניצח בתחרות העל בשמקיר.
ממדיארוב זכה בסבב הגרנד פרי הרביעי ב-2017. במרץ שנת 2018 הוא סיים במקום השני בתחרות השחמט לזכר טל שנערכה בשחמט מהיר.
סגנון המשחק

לממדיארוב סגנון משחק התקפי, והוא מוכר כמי שמנסה פתיחות בלתי שגרתיות כגון הגנת אלכין וגמביט בודפשט.
תחרויות קבוצתיות

ממדיארוב שיחק בנבחרת האולימפית של אזרבייג'ן באולימפיאדות השחמט 10 פעמים. בשנים 2009 ו-2013 הוא זכה במדליית זהב באליפות אירופה לקבוצות, מדליית כסף ב-2011 ומדליית ארד בשנת 2007.
שחריאר ממדיארוב באולימפיאדת השחמט

בין השנים 2000 ל-2024 השתתף שחריאר ממדיארוב ב-11 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  2000 | עת | אזרבייג'ן | 2301 | 4 מ-5 | 3+ 2= 0- | 80.0 | 46 קבוצתי |
|  2002 | 2 | אזרבייג'ן | 2580 | 6.5 מ-11 | 4+ 5= 2- | 59.1 | 30 קבוצתי, 29 אישי |
|  2004 | 2 | אזרבייג'ן | 2660 | 6 מ-12 | 3+ 6= 3- | 50.0 | 22 קבוצתי, 56 אישי |
|  2008 | 2 | אזרבייג'ן | 2731 | 6 מ-10 | 4+ 4= 2- | 60.0 | 6 קבוצתי, 7 אישי |
|  2010 | 1 | אזרבייג'ן | 2756 | 6.5 מ-10 | 3+ 7= 0- | 65.0 | 12 קבוצתי, 6 אישי |
|  2012 | 3 | אזרבייג'ן | 2729 | 8.5 מ-10 | 7+ 3= 0- | 85.0 | 10 קבוצתי, 1 אישי |
|  2014 | 1 | אזרבייג'ן | 2743 | 7 מ-10 | 5+ 4= 1- | 70.0 | 5 קבוצתי, 4 אישי |
|  2016 | 1 | אזרבייג'ן | 2761 | 6.5 מ-10 | 4+ 5= 1- | 65.0 | 12 קבוצתי, 11 אישי |
|  2018 | 1 | אזרבייג'ן | 2820 | 5.5 מ-9 | 3+ 4= 1- | 61.1 | 15 קבוצתי |
|  2024 | 4 | אזרבייג'ן | 2733 | 6 מ-8 | 4+ 4= 0- | 75.0 | 8 קבוצתי |
מבחר תחרויות בהן השתתף

אליפות העולם בשח מהיר 2012
תחרות המועמדים:
תחרות העל בבאקו 2014
אליפות האמנים של קטר בשחמט 2015
תחרות העל טאטא סטיל:
תחרות השחמט לזכר טל 2016